6.9.2022
SK
Úradný vestník Európskej únie
C 342/173 Štvrtok 17. februára 2022
Misie a operácie SBOP v roku 2020 – posúdenie a odporúčania
8. pripomína, že EÚ v súčasnosti nasadzuje jedenásť civilných misií a sedem vojenských misií a operácií; pripomína, že z nich sú len tri operácie s výkonným mandátom: Námorné sily Európskej únie (EUNAVFOR) Somálsko – operácia ATALANTA, operácia EUNAVFOR Stredomorie IRINI (EUNAVFOR MED IRINI) a vojenské sily EÚ v Bosne a Hercegovine (EUFOR ALTHEA); pripomína globálny záväzok Únie v regióne Sahel a v Africkom rohu prostredníctvom šiestich civilných misií (EUCAP Sahel Mali, EUCAP Sahel Niger, EUCAP Somálsko) a šiestich vojenských misií (EUTM Mali, EUTM Somálsko, EUNAVFOR ATALANTA, EUNAVFOR MED IRINI); konštatuje, že tieto misie a operácie si ešte neuvedomili svoj plný potenciál a trpia dôsledkami pandémie ochorenia COVID-19, ktorá ovplyvňuje ich činnosť a obmedzuje ich účinnosť; navrhuje, aby sa rozpočet, plánovanie a vybavenie misií a operácií SBOP EÚ posudzovali na základe ponaučení z pandémie ochorenia COVID-19, a preto považuje preskúmanie výsledkov a prípadné prispôsobenie ich mandátu za súčasť štandardného strategického preskúmania misie;
9. zdôrazňuje význam udržateľnej stability, ľudskej bezpečnosti a prosperity v jej susedstve pre Úniu; konštatuje, že vojenské operácie SBOP sú v súčasnosti zamerané takmer výlučne na výcvik ozbrojených síl (EUTM) bez výkonného rozmeru a s obmedzenou podporou; domnieva sa, že bez toho, aby to malo vplyv na nevýkonný rozmer týchto misií, by sa mal ich mandát posilniť, zdôrazniť výcvik, aby sa európskym poradcom umožnilo čo najpresnejšie v teréne overiť, či bol výcvikový program vykonaný dobre a či je plne v súlade s operačnými potrebami miestnych ozbrojených síl;
10. zdôrazňuje, že dodávky zbraní v rámci Európskeho mierového nástroja by mali byť v plnom súlade so spoločnou pozíciou EÚ k vývozu zbraní, medzinárodným právom v oblasti ľudských práv a humanitárnym právom a mali by zahŕňať účinné ustanovenia o transparentnosti;
11. vyjadruje poľutovanie nad aktivitami pučistov v Mali; vyjadruje hlboké znepokojenie nad nedostatočnou prítomnosťou základných služieb štátu na území Mali a v regióne Sahel vo všeobecnosti; vyjadruje hlboké znepokojenie nad zhoršením bezpečnosti v regióne; je hlboko znepokojený správami generálneho tajomníka OSN, v ktorých sa uvádza zoznam závažných minulých a pretrvávajúcich prípadov porušovania ľudských práv a závažného porušovania medzinárodného humanitárneho práva vrátane údajných vojnových zločinov spáchaných ozbrojenými skupinami vrátane teroristických skupín, malijských ozbrojených síl a iných ozbrojených síl skupiny G5 Sahel; v tejto súvislosti vyjadruje hlboké poľutovanie nad beztrestnosťou a zdôrazňuje, že takéto pretrvávajúce trestné činy ohrozujú aj európske a medzinárodné úsilie o vytvorenie bezpečného prostredia a boj proti ozbrojeným skupinám a teroristom; zdôrazňuje čoraz väčšie zapojenie nepriateľských aktérov v regióne, ktorý je životne dôležitý pre našu bezpečnosť, čo by mohlo ohroziť spoločný cieľ EÚ a Mali v oblasti ľudskej bezpečnosti, mieru, stability a udržateľného rozvoja v krajine, v ktorom sú iní aktéri, ktorí nemusia nevyhnutne dodržiavať rovnaké etické zásady ako EÚ a jej členské štáty, ochotní vyplniť medzery v spôsobilostiach bez ohľadu na dodržiavanie medzinárodných noriem právneho štátu alebo vojnového práva; vyjadruje vážne znepokojenie nad rastúcim vplyvom zahraničných súkromných vojenských spoločností a možnými plánmi malijskej vlády začať spoluprácu so súkromnou ruskou vojenskou spoločnosťou, zástupcom Kremľa, spoločnosťou Wagner Group, v oblasti výcviku jej ozbrojených síl; poukazuje na to, že takáto spolupráca nie je v súlade s bezpečnostnou a obrannou spoluprácou EÚ, najmä s EUTM Mali, a preto by si vyžadovala, aby EÚ prehodnotila svoju angažovanosť v Mali; naliehavo vyzýva súčasné malijské orgány, aby sa zdržali uzatvárania zmlúv so spoločnosťou Wagner Group a neumožnili jej personálu vstup na územie Mali; vo všeobecnosti zdôrazňuje, že je potrebné pozorne monitorovať opatrenia súkromných bezpečnostných a vojenských spoločností, ktoré zvyšujú svoju globálnu stopu v zraniteľných oblastiach vrátane Afriky, Latinskej Ameriky a východnej Európy, a pripomína, že je dôležité, aby bol Európsky parlament o tejto otázke informovaný;
12. berie na vedomie oznámenie o preformátovaní francúzskej vojenskej akcie v regióne Sahel v spolupráci a konzultácii s našimi medzinárodnými a africkými partnermi; zdôrazňuje, že tento vývoj by sa mal uskutočniť v úzkej spolupráci so všetkými medzinárodnými partnermi, najmä európskymi, ktorí pôsobia v regióne Sahel; víta pokračujúci záväzok EÚ a členských štátov stabilizovať krajiny G5 Sahel, najmä prostredníctvom podpory spoločných síl G5 Sahel, posilnením misií SBOP EÚ a rastúceho zapojenia európskych členských štátov do pracovnej skupiny Takuba;
13.
víta prispôsobenie nového predĺženého mandátu EUTM Mali; vyzýva na posilnenie štrukturálnej spolupráce a nevýkonnej podpory ozbrojených síl a na urýchlenie procesu regionalizácie, ktorý misii umožní poskytovať vojenskú pomoc ozbrojeným silám krajín G5, a najmä Burkiny Faso a Nigeru, čo bude mať vplyv na medzinárodných, európskych a afrických partnerov; zdôrazňuje možnosti, ktoré otvára Európsky mierový nástroj, pokiaľ ide o dodávku vybavenia na